เรื่องร้องเรียน (จราจร,ถนน,ร้องเรียน,ความปลอดภัย,กีดขวาง) วันที่ 2023-09-18 02:34:13 — แขวงบางแค เขตบางแค จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660037185

ขอความอนุเคราะห์ตีเส้นจราจรขาวแดงแถบห้ามจอด และติดตั้งแท่งเหล็กกั้นขวางบนบาทวิถี บริเวณทางลงสะพานข้ามคลองบางจาก ถนนพุทธมณฑล สาย 2 แขวงบางแคเหนือ เขตบางแค กรุงเทพมหานคร  โดยผู้ร้องมีความประสงค์ขอความอนุเคราะห์ให้หน่วยงานที่เกี่ยวข้องเข้ามาดำเนินการทาสีบนบาทวิถี แถบเส้นจราจรขาว-แดงเพื่อห้ามหยุดรถหรือจอดรถทุกชนิด บริเวณ ช่วงทางลงสะพานข้ามคลองบางจาก (ฝั่งขวา)(ตรงข้ามตลาดนัดลุงเกียรติ) ตั้งแต่หน้าร้านอาหารปีกไม้สาย 2 หรือสวนอาหารปีกไม้สาย 2  และหน้าบริเวณสถานีบริการน้ำมันบางจาก สาขาพุทธมณฑล สาย 2 ไปจนถึงบริเวณหน้าคอนโดฟิวส์ เซนเซ่ บางแค ระยะทางประมาณ 500 เมตร ถึง 1 กิโลเมตร เนื่องจากว่ามีทั้งรถยนต์ รถจักรยานยนต์ จอดแช่นาน จอดขวางการจราจร ส่งผลให้เสียช่องการจราจรไป 1 ช่อง  และผู้ร้องมีความประสงค์ให้หน่วยงานที่เกี่ยวข้องติดตั้งแท่งเหล็กกั้นขวางบนบาทวิถี บริเวณคอสะพานข้ามคลองบางจากทั้งฝั่งซ้ายและฝั่งขวา เพื่อเป็นการป้องกันรถจักรยานยนต์ขับย้อนศรและเพื่อลดอุบัติเหตุที่จะเกิดขึ้น เนื่องจากว่าบริเวณดังกล่าวเป็นย่านชุมชน มีประชาชนออกสัญจรไปมาเป็นจำนวนมาก และจักต้องคอยระวังคอยหลบรถจักรยานยนต์ที่ขับบนบาทวิถี  จึงเกรงว่าจะเกิดอุบัติเหตุได้ ประสบปัญหามา 8 ปีแล้ว จึงประสงค์ให้หน่วยงานที่เกี่ยวข้องเข้ามาดำเนินการช่วยเหลือแก้ไขปัญหาดังกล่าว เพื่อบรรเทาความเดือดร้อนให้กับประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata